Tetjana Kulyk

Tetjana Mykolajivna Kulyk (, k. 26. helmikuuta 2025 Krjukivštšyna, Butšan piiri, Ukraina) oli Ukrainan kansallisen uutistoimisto Ukrinformin multimediatoimituksen päätoimittaja. 
Kulyk ja hänen miehensä, syöpäkirurgi ja Bohomoletsin kansallisen lääketieteellisen yliopiston professori Pavlo Ivantšov (Павло Васильовичn Іванчов) saivat surmansa Venäjän heidän Butšan piirissä sijaitsevaan kotitaloonsa kohdistamassa räjähdelennokki-iskussa 26. helmikuuta 2025. Avioparin siunaustilaisuus järjestettiin 3. maaliskuuta 2025 Bohomoletsin kansallisen lääketieteellisen yliopiston tiloissa. Heidät haudattiin Kiovan Baikoven hautausmaalle. 
Kulyk oli kymmenes Venäjän laittoman hyökkäyssotansa aikana murhaama toimittajanainen. n edustaja tuomitsi toimittajan surmaamisen tuoreeltaan, samoin Kansainvälinen journalistiliitto. Myös Yhdistyneiden kansakuntien kasvatus-, tiede- ja kulttuurijärjestö Unescon pääsihteeri Audrey Azoulay tuomitsi toimittajan surman. Toimittajajärjestöt ja Unescon pääsihteeri vaativat perusteellista ja avointa tutkintaa tapahtumasta, että tekijät saatetaan oikeuden eteen. Tietoisesti siviileitä vastaan suunnattu lennokki-isku on törkeänä Geneven sopimusten rikkomus, eli sotarikos. Unescon pääsihteeri muistutti kansainvärisen humanitaarisen oikeuden periaatteista mukaanluettuna Yhdistyneiden kansakuntien turvallisuusneuvoston päätöslauselma 2222 (2015). Tämä päätöslauselma on annettu toimittajien, media-alan ammattilaisten ja oheishenkilökunnan turvaavamiseksi konfliktitilanteissa. Geneven sopimusten mukaan osapuolet ovat velvoitettuja etsimään sopimusten törkeästä rikkomisestä epäillyt ja saattamaan heidät oikeuden tuomittavaksi kansalaisuudesta riippumatta.
Tetjana Kulyk opiskeli Kiovan kansallisessa kulttuuri- ja taideyliopistossa. Hän aloitti työuransa kirjallisuustoimittajana. Vuosien 2015-2017 aikana hän työskenteli Ukrainan kansallisen yleisradioyhtiö Suspilnen Kiovan alueella toimineen H’reštšatyk, 26 -yksikön (Хрещатик, 26) apulaisjohtajana. 
Hän työskenteli työurallaan myös KDTRK-kanavan juontajana, Susplinen kansainvälisen radiolähetyksen Radio Ukraine Internationalin parissa ja kansallisen yleisradioyhtiö Suspilnen tv-juontajan tehtävissä. Vain viikkoa ennen kuolemaansa, hänestä tuli Ukrinformin multimediatoimituksen päätoimittaja. 
Hänet tunnettiin vuosia kestäneestä toiminnastaan Ukrainan vastarinnan esilletuojana. Vuosien 2024–2025 aikana hän käsikirjoitti ja juonsi muun muassa Ukrinformin viikottaista ’Voittamaton kansakunta’ -ohjelmasarjaa (). Youtubessa lähetetyssä ohjelmasarjassa kerrottiin Ukrainan taistelusta ja nostettiin esiin kansakunnan resilienssiä eri haastateltavien kautta. Kulyk valitsi kolleegoineen haastateltavaksi ukrainalaisia, joita hän itsekin ihaili. Ohjelmasarja oli hänelle tärkeä. Yhdessä haastateltavien kanssa hän pohdiskeli elämän katoavaisuutta, joka olisi ilman sotaa voinut olla täynnä ilonhetkiä. Haastateltavia olivat muun muassa muusikko Oleh Skrypka, ohjaaja Oles Sanin, näyttelijä Irma Vitovska, nyrkkeilijä Alina Šaternikova, ihmisoikeusaktivisti Masi Naijem, sekä sotilaita, lääkäreitä, lentäjiä, pelastajia ja entisiä sotavankeja. Hänellä jäi leikkausta odottamaan muun muassa Ukrainan sotilastiedustelun johtajan Kyrylo Budanovin haastattelu.